**Iepirkums „CEĻOJUMA AĢENTŪRU PAKALPOJUMI VIDZEMES PLĀNOŠANAS REĢIONAM”**

**Iepirkuma identifikācijas Nr. VPR/2012/32**

Iepirkums tiek veikts saskaņā ar Publisko iepirkumu likuma 8.panta septītas daļas noteikumiem B daļas iepirkumiem.

**Jautājumi un atbildes**

(Iepirkumu komisijas protokols Nr. VPR/2012/32/4)

**Jautājums:**

Lūdzu skaidrot zemāk aprakstītās nolikuma punktus :

No nolikuma nav viennozīmīgi skaidrs, ko Pasūtītājs domā ar jēdzienu "Pasūtījums", bet "Pasūtījuma" izpildes laiks ir jānorāda saskaņā ar komentāru Tehniskajā piedāvājumā 9. punktā :
*" Pretendents piedāvāto maximālo laiku Pasūtītāja pasūtījumu apstrādei norāda pilnās minūtēs.
Pretendenta  šajā punktā piedāvātais  laiks Pasūtītāja****pasūtījumu****apstrādei tiks izmantots pretendenta vērtēšanā****simulācijas uzdevumu izpildē****un saimnieciski izdevīgākā piedāvājuma noteikšanā-3.kritērijs.*

Savukārt nolikumā ir aprakstīta Simulācijas norise :

*11.6.2.Simulācijas norise:
    1) Iepirkumu komisija pēc piedāvājumu iesniegšanas termiņa beigām un iepriekš nosaukto vērtēšanas posmu izpildes, nosūtīs uz Pretendentu pieteikumos norādītiem kontakta e-pastiem paziņojumus par simulācijas uzdevumu nosūtīšanas laiku vismaz 24 stundas iepriekš;
    2) Iepirkumu komisija nosūtīs Pretendentiem****divus ceļojumu pakalpojumu****uzdevumus. Uzdevumos iekļauto ceļojumu pakalpojumu norises laiks būs ne vēlāk kā 3 mēnešus pēc uzdevumu nosūtīšanas dienas.*

Nolikumā paralēli ir izmantoti nedefinēti jēdzieni "Pasūtījums" un "Ceļojumu pakalpojums".

Lūdzam precizēt, vai ir runa par diviem "ceļojumu pakalpojumiem" (kā piemēram: 1 aviobiļešu + 1 viesnīcas rezervācija) vai diviem "pasūtījumiem", kuri satur nezināmu skaitu "ceļojumu pakalpojumu"?
Ja iet runa par Pasūtījumiem, kuri iekļauj nezināmu skaitu "ceļojumu pakalpojumu", pēc kādiem kritērijiem var vērtēt "Pasūtījuma" apstrādes laiku, ja nav zināms darba apjoms ?

**Atbilde:**

Vienā uzdevumā un vienā pasūtījumā tiek ietverts **viens galamērķis,** kura sasniegšanai var būt nepieciešami vairāki ceļojumu pakalpojumi.